हत्या का मामला निपटाने के लिए मांग रहे थे 3 लाख, पड़ोसियों ने दबोचे
Punjab Ludhiana Fake CBI Officer Arrest Update Rajasthan Gang; पंजाब के लुधियाना में बुधवार को पुलिस ने नकली CBI अधिकारी और एक महिला को गिरफ्तार किया है।
पंजाब के लुधियाना में बुधवार को पुलिस ने नकली CBI अधिकारी और एक महिला को गिरफ्तार किया। ये दोनों शिमलापुरी इलाके में बहादुर सिंह नाम के व्यक्ति के घर जाली वारंट लेकर पहुंचे थे, लेकिन बहादुर सिंह के घर की देख-रेख करने वाले पड़ोसियों ने उन्हें पकड़ कर पुलिस के हवाले कर दिया।
बताया जा रहा है कि बहादुर सिंह को ये गैंग पिछले लंबे समय से ब्लैकमेल कर रही थी। वह पिछले हफ्ते ही शहर छोड़ कर विदेश चले गए हैं। बताया जा रहा है कि वह किसी सरकारी पद पर तैनात थे। फिलहाल पुलिस मामले की पड़ताल कर रही है।
जानकारी के मुताबिक आरोप शुक्रवार को नकली CBI के कार्ड लेकर बहादुर के घर पहुंचे। यहां उन्होंने पड़ोसियों से कहा कि बहादुर सिंह पर धारा 302 के तहत मामला दर्ज है। यदि मामला निपटाना चाहते हो तो 3 लाख रुपए दें। इसके बाद लोगों ने तुरंत महिला और पुरुष को पकड़ शोर मचा दिया। घटना स्थल पर थाना डाबा की पुलिस पहुंची। आरोपियों की पहचान गोपाल और कांता देवी के रूप में हुई है।
ID कार्ड देकर लुधियाना भेजा
आरोपी गोपाल ने पूछताछ में बताया कि उसे राणा नाम के व्यक्ति ने कहा था कि लुधियाना में बहादुर सिंह से जाकर फोन पर बात करवा दे। गोपाल मुताबिक उसे और कांता देवी को सिर्फ ID कार्ड देकर लुधियाना भेजा गया है। उन्हें असल मामले के बारे कुछ नहीं पता।
राजस्थान से चल रहा गैंग
जांच में सामने आया कि ये गैंग राजस्थान से चलाया जा रहा है। लोगों को जाली वारंट दिखा ये अपना शिकार बनाते रहे हैं। पुलिस ने कहा कि आरोपियों पर FIR दर्ज कर दी गई है। पता किया जा रहा है कि आरोपी बहादुर सिंह के संपर्क में किस तरह से आए हैं और अभी तक महानगर में किन लोगों को शिकार बनाया है। आरोपियों को कल अदालत में पेश कर रिमांड पर लिया जाएगा।